CELEX: 52015PC0666
Language: et
Date: 2015-12-18
Title: Ettepanek: NÕUKOGU OTSUS, millega määratakse kindlaks ELi seisukoht seoses Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitee soovitusega küsitluse korraldamist eeldavate tagasivõtutaotluste kohta

EUROOPA KOMISJON
            Brüssel,18.12.2015
            COM(2015) 666 final
            2015/0305(NLE)
            Ettepanek:
            NÕUKOGU OTSUS,
            millega määratakse kindlaks ELi seisukoht seoses Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitee soovitusega küsitluse korraldamist eeldavate tagasivõtutaotluste kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               Euroopa Liidu ja Vene Föderatsiooni vaheline tagasivõtuleping jõustus 1. juunil 2007. Vastavalt lepingu artikli 19 lõike 1 punktile b on tagasivõtmise ühiskomitee ülesanne „otsustada käesoleva lepingu ühtseks täitmiseks vajalike rakendusmeetmete üle”. Vastavalt komitee töökorra (vastu võetud komitee 25. juuli 2007. aasta otsusega nr 1/2007) artikli 6 lõikele 3 võib komitee vastu võtta soovitusi.
            
            
               Tagasivõtmise ühiskomitee võttis 2. juunil 2009 vastu esimese soovituse, mis käsitles vestluse korraldamist eeldavaid tagasivõtutaotlusi. Selgub, et seda soovitust tuleks teise soovitusega täiendavalt selgitada, et pakkuda suuniseid selleks, kui vestluse korraldamise tähtajast ei ole võimalik kinni pidada ja vestlus tuleb edasi lükata.
            
            
               2.HUVITATUD ISIKUTEGA KONSULTEERIMISE JA MÕJUHINNANGU TULEMUSED
            
            
               Käesolevale nõukogu otsuse ettepanekule lisatud soovituse eelnõu arutati Vene poolega ja selles lepiti kokku komitee 12., 13., ja 14. koosolekul. Eelnõu koostati tihedas koostöös liikmesriikidega, kes osalesid ka komitee asjakohast küsimust käsitlenud aruteludel. Kuna integratsiooni, rände- ja väljasaatmise töörühmaga kohtumist kokku ei lepitud, pidas komisjon soovituse eelnõu üle 20. oktoobril 2014 nõu justiits- ja siseküsimuste nõunikega, kes märkusi ei esitanud.
            
            
            
               3. FINANTSMÕJU JA MÕJU EELARVELE
            
            
               Käesolev ettepanek ei avalda mõju ELi eelarvele.
            
            
               2015/0305 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks ELi seisukoht seoses Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitee soovitusega küsitluse korraldamist eeldavate tagasivõtutaotluste kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 79 kolmandat lõiku koostoimes artikli 218 lõikega 9 ,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Ühenduse ja Vene Föderatsiooni vaheline 25. mai 2006. aasta tagasivõtuleping
                  1
                (edaspidi „tagasivõtuleping”) jõustus 1. juunil 2007.
            
            
               (2)Tagasivõtulepingu artikliga 19 loodi tagasivõtmise ühiskomitee, kes vastutab artiklis sätestatud ülesannete eest.
            
         
         
            
               (3)Tagasivõtulepingu artikli 19 lõike 1 punktis b on ette nähtud, et tagasivõtmise ühiskomitee peab otsustama tagasivõtulepingu ühtseks täitmiseks vajalike rakendusmeetmete üle.
            
            
               (4)Küsitlus on tagasivõtulepingus ette nähtud tagasivõtumenetluse üks elemente ja vastavalt artikli 9 lõikele 4 tuleks küsitlus korraldada siis, kui taotluse esitajal ei ole võimalik lisada tagasivõtutaotlusele ühtegi 2. või 3. lisas loetletud dokumenti.
            
            
               (5)Tagasivõtmise ühiskomitee võttis 2. juunil 2009 vastu esimese soovituse, mis käsitles küsitluse korraldamist eeldavaid tagasivõtutaotlusi. Selgub, et seda soovitust tuleks teise soovitusega täiendavalt selgitada, et pakkuda suuniseid selleks, kui küsitluse korraldamise tähtajast ei ole võimalik kinni pidada ja küsitlus tuleb edasi lükata. 
            
            
               (6)Seetõttu on asjakohane määrata kindlaks liidu seisukoht seoses komitee poolt vastu võetava soovitusega küsitluse korraldamist eeldavate tagasivõtutaotluse kohta,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               1. Euroopa Ühenduse ja Vene Föderatsiooni vahelise tagasivõtulepingu artikliga 19 loodud tagasivõtmise ühiskomitees ELi poolt võetav seisukoht seoses küsitluse korraldamist eeldavaid tagasivõtutaotlusi käsitleva soovituse vastuvõtmisega põhineb käesolevale otsusele lisatud tagasivõtmise ühiskomitee soovituse eelnõul.
            
            
               2. Liidu esindajad võivad otsustada teha tagasivõtmise ühiskomitee soovituse eelnõus väiksemaid tehnilisi parandusi ilma nõukogu täiendava otsuseta.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 129, 17.5.2007, lk 40.
               
            
      
    ---documentbreak--- 
      
         
               EUROOPA KOMISJON
            Brüssel,18.12.2015
            COM(2015) 666 final
            LISA
            järgmise dokumendi juurde:
            Nõukogu otsus,
            millega määratakse kindlaks ELi seisukoht seoses Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitee soovitusega küsitluse korraldamist eeldavate tagasivõtutaotluste kohta
            
               
         
         
            
               VENE FÖDERATSIOONI JA EUROOPA LIIDU VAHELISE 25. MAI 2006. AASTA TAGASIVÕTULEPINGUGA MOODUSTATUD TAGASIVÕTMISE ÜHISKOMITEE SOOVITUS NR 2
            
            
               küsitluse korraldamist eeldavate tagasivõtutaotluste kohta
            
            
               kuupäev
            
            
               KOMITEE,
            
            
               viidates Vene Föderatsiooni ja Euroopa Liidu 25. mai 2006. aasta tagasivõtulepingule (edaspidi „leping”) ning eriti selle artikli 19 lõikele 1 ja tagasivõtu ühiskomitee 25. juuli 2007. aasta töökorra artikli 6 lõikele 3,
            
            
               arvestades et küsitlus on lepinguga ette nähtud tagasivõtumenetluse üks elemente ja artikli 9 lõike 4 kohaselt tuleks see korraldada siis, kui taotluse esitaja ei saa lisada tagasivõtutaotlusele ühtegi lepingu 2. ja 3. lisas loetletud dokumenti,
            
            
               arvestades et tagasivõtu ühiskomitee võttis 2. juunil 2009 vastu tagasivõtu ühiskomitee soovituse nr 1 küsitlust eeldavate tagasivõtutaotluste kohta (edaspidi „soovitus nr 1”),
            
            
               arvestades et lepingu artikli 20 lõike 1 punkti f kohaselt võidakse erikorraldust tagasivõtutaotluste käsitlemise tähtaja kohta reguleerida kahepoolsete rakendusprotokollidega,
            
            
               SOOVITAB JÄRGMIST:
            
            
               1.Kui küsitluse korraldamise tähtaega ei ole määratud kindlaks Vene Föderatsiooni ja ELi liikmesriikide vaheliste rakendusprotokollidega kooskõlas soovituse nr 1 teise lõiguga, ei tohiks tähtaeg ületada 10 kalendripäeva alates kõnealuse soovituse esimeses lõigus osutatud tagasivõtutaotluse kättesaamisest.
            
            
               2.Kui küsitlust ei korraldatud käesoleva soovituse esimeses lõigus osutatud tähtaja jooksul või kui isik küsitlusele ei ilmunud, võtavad taotluse esitanud ja taotluse saanud riik temaga ühendust ja korraldavad küsitluse viivitamata.
            
            
               3.Kui taotluse esitanud riik teatab küsitluse korraldamiseks ettenähtud tähtaja jooksul taotluse saanud riigile isiku küsitlusele ilmumise edasilükkamisest, tuleks käesoleva soovituse esimeses lõigus osutatud või vastavas rakendusprotokollis ette nähtud tähtaega pikendada teates esitatud kuupäevani.
            
            
               4.Küsitluse korraldamise tähtaeg ei tohiks käesoleva soovituse kolmandas lõigus nimetatud asjaolusid arvestades ületada 60 päeva alates tagasivõtutaotluse kättesaamisest, välja arvatud juhul, kui asja eriolud õigustavad küsitluse korraldamist pärast nimetatud tähtaja möödumist.
            
            
               Vene Föderatsiooni nimel 
                     Euroopa Liidu nimel